Ved et grundlovforhør i Retten i Hjørring i dag klokken 12 er en 28-årig mand blevet varetægtsfængslet i fire uger for ulovlig våbenbesiddelse. Ifølge anklager ved Nordjyllands Politi Malene Andersen drejer det sig om et oversavet haglgevær med tilhørende ammunition. Manden blev i går anholdt på en adresse på Bindslev-egnen. Anklageren kan ikke oplyse yderligere om sagen, da grundlovforhøret blev holdt for lukkede døre. Den 28-årige mand kærede ikke afgørelsen om de fire ugers varetægtsfængsling.

Opsummering:
28-årig mand varetægtsfængslet i fire uger.